ЕВРАЗИЯ ЭКОНОМИКАЛЫК КОМИССИЯСЫ

КЕҢЕШ
ЧЕЧИМ
2022-жылдын «23» сентябры
          № 142                                    Москва шаары

Евразия экономикалык бирлигинин бажы чек арасында жана Евразия экономикалык бирлигинин бажы аймагында мамлекеттик санитардык-эпидемиялык көзөмөл (контроль) жүргүзүү тартибине өзгөртүүлөрдү киргизүү жөнүндө
Санитардык, ветеринардык-санитардык жана карантиндик фитосанитардык чараларды колдонуу жөнүндө протоколдун 3-пунктуна (Евразия экономикалык бирлик жөнүндө 2014-жылдын 29-майындагы Келишимге № 12 тиркеме), Жогорку Евразия экономикалык кеңештин 2014-жылдын 23-декабрындагы № 98 чечими менен бекитилген Евразия экономикалык комиссиянын Иш регламентине № 1 тиркеменин 48-пунктуна ылайык Евразия экономикалык комиссиянын Кеңеши чечти:
1. Бажы бирлигинин комиссиясынын 2010-жылдын 28-майындагы 
№ 299 чечими менен бекитилген Евразия экономикалык бирлигинин бажы чек арасында жана Евразия экономикалык бирлигинин бажы аймагында мамлекеттик санитардык-эпидемиялык көзөмөл (контроль) жүргүзүү тартибине тиркемеге ылайык өзгөртүүлөр киргизилсин.

2. Ушул чечим расмий жарыяланган датадан тартып 30 календардык күн өткөндөн кийин, бирок 2022-жылдын 31-мартында кол коюлган Евразия экономикалык бирлиги жөнүндө 2014-жылдын 29-майындагы Келишимге өзгөртүүлөрдү киргизүү тууралуу протокол күчүнө кирген датадан эрте эмес күчүнө кирет.

Евразия экономикалык комиссиясынын Кеңешинин 2022-жылдын
 23-сентябрындагы № 142 чечимине




Евразия экономикалык бирлигинин бажы чек арасында жана Евразия экономикалык бирлигинин бажы аймагында мамлекеттик санитардык-эпидемиялык көзөмөл (контроль) жүргүзүү тартибине киргизилчү 

ӨЗГӨРТҮҮЛӨР 
1. 3-пункт төмөнкүдөй мазмундагы 8-пунктча менен толукталсын:

«8) «адамдын ден-соолугуна зыяндуу таасири» – адамдын өмүрүнө же ден-соолугуна коркунуч же келечек муундардын өмүрүнө жана ден-соолугуна коркунуч туудурган контролдогу товарлардын, жашоо чөйрөсүнүн факторлорунун таасири.».

2. 13-пункт төмөнкүдөй мазмундагы абзац менен толукталсын:

«Санитардык-эпидемияга каршы иш-чаралар мындай тобокелдикти жоюу же азайтуу, инфекциялык жана массалык инфекциялык эмес оорулардын (уулануулардын) пайда болушун жана таралышын болтурбоо жана аларды жоюу максатында адамдын ден-соолугуна зыяндуу таасир этүү тобокелдигин баалоону (мындан ары – тобокелдикти баалоо) эске алып жүргүзүлөт.».

3. 29-пункттун экинчи абзацында «ыйгарым укуктуу органдар тарабынан» деген сөздөрдөн кийин «тобокелдикти баалоону эске алып» деген сөздөр менен толукталсын.

4. 37-пункт биринчи абзацтан кийин төмөнкүдөй мазмундагы абзац менен толукталсын:

«тобокелдики баалоо;».

5. 39-пункттун экинчи абзацы «чараларды көрүү» деген сөздөрдөн мурда «тобокелдикти баалоонун натыйжаларын эске алып» деген сөздөр менен толукталсын.

6. 40-пункттун алтынчы абзацы «тобокелдикти баалоонун натыйжаларын эске алып» деген сөздөр менен толукталсын.

